laion/Wikipedia-Exotic huggingface dataset:
მშვიდობის ხიდი (თბილისი)

მშვიდობის ხიდი — საფეხმავლო ხიდი მდინარე მტკვარზე, თბილისში, მეტეხისა და ბარათაშვილის ხიდებს შორის. ერთმანეთთან აკავშირებს ერეკლე II-ის ქუჩასა (მიმდებარე სანაპიროსთან ერთად) და რიყეს. ხიდი აიგო ქ. თბილისის მერიის დაკვეთით 2009-2010 წლებში. ოფიციალურად გაიხსნა 2010 წლის 6 მაისს. მშვიდობის ხიდი მე-11 ხიდია, თბილისის ტერიტორიაზე მდინარე მტკვარზე აგებულთაგან და ერთადერთია, რომელიც თბილისში XXI საუკუნეში აშენდა. ქალაქის ისტორიულ ნაწილში ასეთი ხიდის აშენებამ აზრთა სხვადასხვაობა გამოიწვია. ხიდი ყურადღებას იპყრობს ექსპრესიული მოხაზულობით, მასალითა და ტექნიკური აღჭურვილობით, მისი არქიტექტურული სტილის ისტორიულ გარემოსთან კონტრასტით. ხიდის სეართო ღირებულებამ შეადგინა 12,5 მლნ ლარი, რომელიც გამოყო ქალაქის ბიუჯეტმა. ხიდის არქიტექტორია იტალიელი მიკელე დე ლუკი, ხოლო განათების დიზაინერი — ფრანგი ფილიპ მარტინო). ხიდის კონსტრუქციას წარმოადგენს ლითონის ბადურა კარკასი, ხოლო შემავსებელს - მინის პანელები, რომლებიც ერთობლიობაში 150 მ² ფართობის მქონე ჩარდახის სახით ეხურება საფეხმავლო ბილიკს. მთელი კონსტრუქცია ეფუძნება 4 მძლავრ ფოლადისავე სვეტს, ხოლო ბილიკი ჩამოკიდულია კარკასზე ბაგირებით. სავალი ნაწილის სიგანე მდინარის თავზე 5 მეტრია, ბოლოებისკენ კი 2 მეტრამდე. საერთო სიგრძეა 156 მ. ხიდზე ასვლა შესაძლებელია, როგორც ერეკლე II ქუჩიდან და რიყიდან, ისე უშუალოდ სანაპირო ხეივნებიდან კიბეების მეშვეობით. ღამით ხიდი განათებულია სპეციალური ცვალებადი განათებით, რასაც უზრუნველყოფს 50 000-მდე ნათურა. ხიდმა საზოგადოებაში არაერთგვაროვანი რეაქცია გამოიწვია, როგორც ურბანისტულ-არქიტექტურული კუთხით, პროფესიული წრეებიდან, ისე საპროექტო-სამშენებლო პროცესის გამჭვირვალობის და საზოგადოების მონაწილეობის კუთხით, სხვადასხვა პოლიტიკური თუ არასამთავრობო ორგანიზაციების მხრიდან. იყო შენიშვნები და პრეტენზიები ხიდის მასშტაბთან და პროპორციებთან, ასევე მის ზედმეტად ექსპრესიულ დიზაინთან დაკავშირებით. სარალიძე, ა., „თბილისის ხიდები“, გვ. 23, „ტფილისის ჰამქარი“, თბილისი, 2012 ვიკისაწყობში არის გვერდი თემაზე: მშვიდობის ხიდი (თბილისი) მიკელე დე ლუკის პერსონალური ვებ საიტი დაარქივებული 2012-01-29 საიტზე Wayback Machine. , (ინგლისური); The Bridge of Peace in Tbilisi, Georgia ინგლისური. ბლოგი, სტატია-ნიუსი. პორტალი „Archibase Planet“ (2010-07-01). ციტირების თარიღი: 2010-09-06.; ↑ 1.0 1.1 1.2 ეკა ლომიძე (17-05-2010). „"ამაზე გრძელი, ამაზე დიდი... ჯერ არ მინახავს მე მტკვარზე ხიდი!"“. სტატია. გაზეთი კვირის პალიტრა. ციტირების თარიღი: 2010-07-04. შეამოწმეთ თარიღის პარამეტრი |date=-ში (დახმარება) ↑ 2.0 2.1 2.2 ნინო კვიტაშვილი (2010-08-09). „პრეზიდენტის სასახლე მდარე გემოვნების ნიმუშია“. სტატია ყოველკვირეული გაზეთიდან „ყველა სიახლე“. საინფორმაციო პორტალი ambebi.ge. ციტირების თარიღი: 2010-09-06. ↑ „ირაკლი ალასანია არქიტექტორთა კავშირის წევრებს შეხვედა“. რუბრიკა „ახალი ამბები და პოლიტიკა“. ვიდეო პორტალი „youtube“. 28 აპრილი, 2010. ციტირების თარიღი: 2010-07-04. შეამოწმეთ თარიღის პარამეტრი |date=-ში (დახმარება) ↑ MaestroCTN (10 აპრილი, 2010). „ნიკა ივანიშვილი „მშვიდობის ხიდის“ მშენებლობას აპროტესტებს“. რუბრიკა „ახალი ამბები და პოლიტიკა“. ვიდეო პორტალი „youtube“. ციტირების თარიღი: 2010-07-04. შეამოწმეთ თარიღის პარამეტრი |date=-ში (დახმარება)
ურ-ნამუს კოდექსი

ურ-ნამუს კოდექსი უძველესი დღემდე მოღწეული დაფა სასამართლო კანონთა კრებულით. დაწერილი იყო შუმერთა ენაზე დაახ. ძვ. წ. 2100-2050 წლებში. მიუხედავად იმისა, რომ წინასიტყვაობა კანონების ავტორობას ურის მეფე ურ-ნამუს (ძვ. წ. 2112-2095) მიაწერს, ზოგიერთ ისტორიკოსთა აზრით ისინი მისი ვაჟის შულგისა უნდა იყოს. ნიპურთან ორ ფრაგმენტად ნაპოვნი კოდექსის პირველი ასლი 1952 წელს თარგმნა სამეულ კრამერმა. მისი ნაწილობრივად შენახვის გამო, მხოლო პროლოგისა და 5 კანონის ამოცნობა გახდა შესაძლებელი. დამატებითი ტაბლები მოგვიანებით იქნა ნაპოვნი და 1965 წელს ნათარგმნი, რამაც 57 კანონიდან 40-ის ამოცნობა გახადა შესაძლებელი. სიპართან ნაპოვნ კიდევ ერთ ასლში რამდენიმე უმნიშვნელო ცვლილებაა შეტანილი. მიუხედავად იმისა, რომ უფრო ადრეული სასამართლო კოდექსებიც არსებობდა, როგორიცაა ურუკაგინის კოდექსი, ურ-ნამუს კოდექსი უძველესია გადარჩენილთა შორის. ის სამი საუკუნით წინ უსწრებს ხამურაბის კანონებს. Miguel Civil. "The Law Collection of Ur-Namma." Cuneiform Royal Inscriptions and Related Texts in the Schøyen Collection, 221-286, edited by A.R. George, 2011, ISBN 9781934309339 Claus Wilcke. "Der Kodex Urnamma (CU): Versuch einer Rekonstruktion." Riches hidden in secret places: ancient Near Eastern studies in memory of Thorkild Jacobson, edited by Zvi Abusch, 2002, ISBN 1-57506-061-2 Martha T. Roth. "Law Collections from Mesopotamia and Asia Minor." Writings from the Ancient World, vol. 6. Society of Biblical Literature, 1995, ISBN 0-7885-0104-6
კაპრი

კაპრი (იტალ. Capri) – კუნძული ტირენიის ზღვაში, ეკუთვნის იტალიას. მდებარეობს ნეაპოლის ყურეში, სორენტინის ნახევარკუნძულის სიახლოვეს. კუნძული კურორტს წარმოადგენდა ჯერ კიდევ რომის რესპუბლიკის დროს. ფართობი — 10.4 კმ.კვ. მოსახლეობა — 12.200 (2002) კაპრი შედის იტალიის ნეაპოლის პროვინციის შემადგენლობაში. კუნძულის მთავარი დასახლებული ნაწილია ქალაქი კაპრი. აქ მდებარეობს ორი მნიშვნელოვანი ნავსადგური, მარინა-პიკოლა და მარინა-გრანდე. კუნძულის დასავლეთ ნაწილში, შემაღლებულ გორაკებზე მდებარეობს მეორე განცალკევებული დასახლება — ანაკაპრი. კაპრის პირველ მაცხოვრებლებს ბერძენი კოლონისტები წარმოადგენდნენ და სახელწოდებაც სწორედ ბერძნულიდან მოდის κάπρος (kapros - გარეული ტახი) კაპრის ტურიზმი დაარქივებული 2006-05-14 საიტზე Wayback Machine. კაპრის პანორამები დაარქივებული 2007-12-30 საიტზე Wayback Machine. Satellite Map of Capri[მკვდარი ბმული] Capri in the Movies დაარქივებული 2007-03-11 საიტზე Wayback Machine. Informational Video about The Island of Capri დაარქივებული 2007-10-13 საიტზე Wayback Machine. Movie — It Started In Naples Movie — Contempt aka Le Mepris Capri Attractions and Practical Tips დაარქივებული 2008-07-03 საიტზე Wayback Machine.
საირა-ცენტრი

სირა-ცენტრი (Cira Centre), 29-სართულის, 133 მ სიმაღლის საოფისე მაღლივი შენობა დასავლეთ ფილადელფიის უნივერსიტი-სიტი უბანში, პენსილვანია, აშშ. არქიტექტორი სეზარ პელის მიერ დაპროექტებული შენობა ამტრაკის 1930-იანი წლების არტ-დეკოს სტილის 30-ე ქუჩის სადგურის პირდაპირ დგას. ცათამბჯენი ზედ მოქმედი რკინიგზის პლატფორმაზე აშენდა. მშენებლობა 2004 წელს დაიწყო და 2005 წლის ბოლოს დასრულდა. პროექტი მრავალ წინააღმდეგობასთან იყო დაკავშირებული. ადგილი, სადაც ის შენდებოდა, ეკუთვნოდა განვითარების წამახალისებელ ზონას, რომელიც გათავისუფლებული იყო თითქმის ყველა საშტატო და ადგილობრივი გადასახადისგან. სირა-ცენტრს ფილადელფიის სხვა საოფისე ცათამბჯენების კანიბალიზაციას აბრალებდნენ, ვინაიდან ნაცვლად გარე ბიზნესის მოზიდვისა, მან ქალაქში უკვე არსებული სხვა ადგილობირივი კომპანიები გადმოიბირა.
გოგორეთის ბრძოლა

გოგორეთის ბრძოლა — ბრძოლა გურიის აჯანყების დროს, 1841 წლის 9 აგვისტოს, აჯანყებულ გურულებსა და რუსეთის იმპერიის რეგულარული ჯარის ნაწილებს შორის. 1841 წ. აგვისტოსთვის გურიის აჯანყება გამწვავებული იყო. რუსეთის რეგულარული არმიის სარდალი გურიაში, პოლკოვნიკი ალექსეი ბრუსილოვი შიშობდა, რომ აჯანყებულები დაამყარებდნენ კონტროლს ოზურგეთი-შეკვეთილის გზაზე. ამის თავიდან აცილებისთვის ის 9 აგვისტოს, დილის 5 საათზე 200 ქვეითითა და 2 ზარბაზნით ოზურგეთიდან დასავლეთით დაიძრა. მან გზად შეიტყო, რომ სოფელ გოგორეთის ეკლესიასთან იმყოფებოდა 300-მდე აჯანყებული გლეხი, ხოლო მთლიანად სოფელში აჯანყებულების რაოდენობა 500-ს შეადგენდა. გოგორეთში თავს იყრიდნენ გლეხები და აზნაურები სხვადასხვა სოფლებიდან, რათა თავს დასხმოდნენ შეკვეთილის სიმაგრეს. ბრუსილოვმა წინ გაგზავნა კაპიტანი გაბაშვილი 100 ჯარისკაცით. აჯანყებულებმა გაბაშვილის რაზმს ცეცხლი გაუხსნეს. ამას ბრუსილოვმა არტილერიის ცეცხლით უპასუხა. ორმხრივი ცეცხლი 4 საათს, დილის 10 საათიდან შუადღის 2 საათამდე გაგრძელდა. ბრუსილოვს ტყვია-წამლის მარაგი ამოეწურა, თანაც ოზურგეთში მას მცირე გარნიზონი ჰყავდა დატოვებული, ამიტომ უკან დახევა დაიწყო. აჯანყებულებმა გლეხ აბესა ბოლქვაძის მეთაურობით 12 ვერსზე სდიეს რუსეთის ჯარს. ბრძოლაში რუსეთის ჯარის მხარეს დაიღუპა 6 და დაიჭრა 16 ადამიანი, ხოლო აჯანყებულებს რუსების მიერ არტილერიის გამოყენების გამო მიადგათ მეტი ზიანი, დაეღუპათ 15 და დაეჭრათ 40 ადამიანი, მათ შორის დაიჭრა აბესა ბოლქვაძე. რუსეთის რეგულარული ჯარის დამარცხებამ ახალი საბრძოლო შემართება მისცა აჯანყებულებს. გურული ვ.'. „საქართველოს ახალი ისტორია“ (1801-1918) წ I ხაჭაპურიძე, გ., „გურიის აჯანყება 1841 წელს“, ტფილისი: სახელგამი, 1931. — გვ. 50.
ალა-არჩის ეროვნული პარკი

ალა-არჩის ეროვნული პარკი მდებარეობს ტიან-შანის მთებში (ყირგიზეთი), ამ ტერიტორიაზე ეროვნული პარკი დაარსდა 1976 წელს და ის დედაქალაქ ბიშკეკიდან დაახლოებით 40 კილომეტრითაა დაშორებული. პარკი მოიცავს მდინარე ალა-არჩას ხეობას და აქ არსებულ მთებს, ეს ადგილები განასკუთრებით პოპულარობით სარგებლობს ლაშქრობის, თხილამურებით სრიალის მოყვარულთა და მთამსვლელთა შორის. ზაფხულის ბოლოს და შემოდგომის დასაწყისში ამ პარკს განსაკუთრებით ბევრი ტურისტი სტუმრობს. პარკი მოიცავს დაახლოებით 200 კვადრატულ კილომეტრ ტერიტორიას და მისი საშუალო სიმაღლე შეადგენს 1500 მეტრს, ალა-არჩას ეროვნული პარკის მაქსიმალური სიმაღლეა 4 895 მეტრი. პარკში არის ოცი დიდი და მცირე მყინვარი, რომლებიდანაც რამდენიმე მდინარე იღებს სათავეს, მათგან აღსანიშნავია ალა-არჩა და აკ-შაი. ეროვნულ პარკში არსებული ცხოველთა სამყაროდან აღსანიშნავია თოვლის ლეოპარდი. ვიკისაწყობში არის გვერდი თემაზე: ალა-არჩის ეროვნული პარკი Ala-Archa National Park in World Database on Protected Areas[მკვდარი ბმული] "Ala-Archa National Park - Kyrgyzstan" Waymark Ala Archa Climbing information დაარქივებული 2009-04-18 საიტზე Wayback Machine. Climbing route maps დაარქივებული 2017-02-02 საიტზე Wayback Machine. Kyrgyz flora and parks
მაისაშვილი

ვიკისაწყობში არის გვერდი თემაზე: მაისაშვილი საკუთარი სახელი მაისაშვილი შეიძლება აღნიშნავდეს ერთ-ერთ შემდეგ პიროვნებათაგანს: გიორგი მაისაშვილი — ქართველი ეკონომისტი, პოლიტიკოსი დავით მაისაშვილი — ქართველი ფეხბურთელი სევერიან მაისაშვილი — ქართველი ფერმწერი
კიმ ჩენ ირის ტიტულების სია

მთავარი სტატია: კიმ ჩენ ირი. ჩრდილოეთ კორეაში მიღებულია ლიდერის — კიმ ჩენ ირის სახელის წინ სპეციალური ტიტულების ჩაწერა. ბელადის სახელი გამოიყოფა სპეციალური შრიფტით - უფრო მუქითა და დიდით. ეს გამოიყურება ასე - «დიდი მმართველი ამხანაგი კიმ ჩენ ირის მოსაზრებით <…>». ტიტულები იქმნება კორეის სახალხო პარტიის ცენტრალურ კომიტეტში (ცკ). ანალოგიური სიტუაცია არსებობდა კიმ ირ სენის მმართველობის დროს. ზოგი მეცნიერი ეცადა ამ ტიტულების შეკრებას. ქვემოთ წარმოდგენილია კიმ ჩენ ირის ტიტულების სია. ↑ 55 წელი საგარეო ვაჭრობის განვითარების. საგარეო ვაჭრობა (მარტი 2005 года). დაარქივებულია ორიგინალიდან — 2005-05-11. ციტირების თარიღი: 2010-01-05. ↑ 김봉기 და სხვ., 영원히 우리와 함께 계신다 (იგი ყოველთვის ჩვენთან იქნება), 서울: 판문점트레블센타, 2008. — P. 289-291, 599 p.(조선민주주의인민공화국 바로읽기 시리즈), ISBN 978-89-952665-4-0. ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 3.12 3.13 3.14 3.15 3.16 3.17 3.18 전영선, 다시 고쳐 쓴 북한의 사회와 문화 (ჩრდილოეთკორეული საზოგადოება), 서울: 역락, 2006. — P. 46-51, 413 p, ISBN 89-5556-491-0. ↑ 4.0 4.1 4.2 ლანკოვი, ანდრეი. (2007-11-23) ღმერთის ათასი სახელი. ციტირების თარიღი: 2009-12-30.
With a Little Help from My Friends

With a Little Help from My Friends (თავდაპირველად - „A Little Help from My Friends“) — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში Sgt. Pepper's Lonely Hearts Club Band. სიმღერა დაიწერა რინგო სტარისთვის, რომელიც მსმენელს სიმღერაში ბილი შირსის სახელით ევლინება. ჟურნალ როლინგ სტოუნის მიერ შედგენილ ყველა დროის 500 საუკეთესო სიმღერის რეიტინგში იგი #304 პოზიციას იკავებს. ჯონ ლენონის თქმით, მიუხედავად იმისა, რომ სიმღერას რინგო ასრულებს, მასში საუბარია პოლ მაკ-კარტნიზე . ინფორმაცია საიტზე Beatles-Discography.com დაარქივებული 2016-03-05 საიტზე Wayback Machine. ↑ 100 Greatest Beatles Songs. No. 61 – 'With a Little Help From My Friends'. Rolling Stone. ციტირების თარიღი: 18 June 2012.
Lucy in the Sky with Diamonds

Lucy in the Sky with Diamonds — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში Sgt. Pepper's Lonely Hearts Club Band. ავტორების თქმით, სიმღერის შექმნაზე გავლენა მოახდინა ჯულიან ლენონის, ჯონის შვილის მიერ სკოლაში დახატულმა ნახატმა, რომელსაც მან უწოდა "ლუსი ალმასებით მოჭედილ ცაში". მაგრამ ალბომის გამოცემის შემდეგ მან სკანდალი გამოიწვია, ვინაიდან მსმენელთა ნაწილი თვლიდა, რომ სათაური აგრეთვე შესაძლოა ნიშნავდეს LSD-ს აბრევიატურას. თუმცა, ლენონი ამას ყოველთვის უარყოფდა. ↑ Miles 1997, pp. 312. sfn error: no target: CITEREFMiles1997 (help) ↑ allmusic.com 2010. sfn error: no target: CITEREFallmusic.com2010 (help) ↑ Matus, Victorino. (June 2004) The Truth Behind "LSD". The Weekly Standard. დაარქივებულია ორიგინალიდან — 2013-10-17. ციტირების თარიღი: 2012-03-25.
Getting Better

Getting Better — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში Sgt. Pepper's Lonely Hearts Club Band. სიმღერა თავისი სტილით ახლოს არის The Beatles-ის ცნობილ კომპოზიციასთან Penny Lane. მისი სახელწოდება და მუსიკალური მხარე ოპტიმისტურ განწყობას ატარებენ, მაგრამ ტექსტი ნაწილობრივ ნეგატიურია. თუკი მაკ-კარტნი მღერის იმაზე, რომ ყველაფერი სულ უფრო უმჯობესდება, ლენონი პასუხად მღერის, რომ ამაზე უარესი არ შეიძლებოდა, ყოფილიყო. ლენონის თქმით, სტრიქონი ქალებთან ცუდად მოპყრობის შესახებ ავტობიოგრაფიულია. ჯგუფის ბიოგრაფ ჰანტერ დეივისის თანახმად, სიმღერის სახელწოდება ძირითადად მომდინარეობს ჯიმი ნიკოლის, ჯგუფის შემცვლელი დრამერის (1964) მიერ წარმოთქმული სიტყვებიდან.
Fixing a Hole

Fixing a Hole — ინგლისელი მუსიკოს პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში Sgt. Pepper's Lonely Hearts Club Band. მის ავტორებად მითითებულები არიან ჯონ ლენონი და პოლ მაკ-კარტნი. ხშირად სხვადასხვა მსმენელი ამტკიცებდა, რომ ეს სიმღერა არის ჰეროინის შესახებ, მაგრამ მაკ-კარტნის თქმით, ეს სიმღერა უბრალოდ მოსაწევზეა. ამას ხაზს უსვამს სიურეალისტური ლირიკა და ვოკალზე მორგებული ექოს ეფექტი.
She's Leaving Home

She's Leaving Home — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში Sgt. Pepper's Lonely Hearts Club Band. საგულისხმოა, რომ ამ სიმღერაში თავად ჯგუფის წევრები არც ერთ ინსტრუმენტზე არ უკრავენ. ამ მხრივ მსგავსი სიმღერებია Eleanor Rigby, Good Night და The Inner Light. სიმღერა ეფუძნება ნამდვილ ისტორიას, რომელზეც მოთხრობილი იყო გაზეთში - გოგონას შესახებ, რომელიც სახლიდან გაიქცა.
Being for the Benefit of Mr. Kite!

Being for the Benefit of Mr. Kite! — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში Sgt. Pepper's Lonely Hearts Club Band. სიმღერის ძირითადი ავტორი ჯონ ლენონია. ძირითადად, მისი იდეა ეფუძნება XIX საუკუნის საცირკო პოსტერს (პაბლო ფანკის ცირკისათვის) რომელიც მან 1967 წლის 31 იანვარს შეიძინა - იმ დღეს, როდესაც იღებდნენ სიმღერის Strawberry Fields Forever პრომო-ფილმს. ლენონის თქმით, სიმღერის ტექსტში გამოყენებული ყველაფერი, რაც იმ პოსტერზე წერია, გარდა ცხენის სახელისა - მას ჰენრი არ ერქვა (პოსტერზე ცხენი ნახსენებია, როგორც ’ზანთუსი’). მისტერ კაიტი სავარაუდოდ, უნდა ყოფილიყო უილიამ კაიტი, პაბლო ფანკის ცირკის თანამშრომელი.
24 თებერვალი

24 თებერვალი — გრიგორიანული კალენდრის 55-ე დღე. წლის ბოლომდე დარჩენილია 310 დღე (ნაკიან წელში - 311). 303 : გალერიუსი, რომის იმპერატორი, აქვეყნებს ედიქტს, რომლითაც ქრისტიანების დევნა იწყება. 1466 : ბელგიაში ჩატარდა პირველი ცნობილი ლატარეა, რომლის ორგანიზატორიც იყო მხატვრის იან ვან ეიკის ქვრივი. 1582 : რომის პაპმა გრიგოლ XIII-მ გამოაქვეყნა გრიგორიანული კალენდარი. 1848 : საფრანგეთის მეფე ლუი-ფილიპი ტახტიდან გადადგა. 1918 : გამოცხადდა ესტონეთის რესპუბლიკის დამოუკიდებლობა. 1920 : დაარსდა ნაციონალ-სოციალისტური გერმანული მუშათა პარტია. 1942 : რადიოსადგურის ამერიკის ხმის ეთერში პირველად გასვლა. 1946 : არგენტინის პრეზიდენტად არჩეულ იქნა ხუან პერონი. 1997 : ირანში და თურქმენეთში მოხდა ძლიერი მიწისძვრა. 2008 : სახალხო ძალაუფლების ეროვნული ასამბლეა კუბის პრეზიდენტის პოსტზე ფიდელ კასტროს შემცვლელად ერთხმად უჭერს მხარს მის ძმას — რაულ კასტროს. 2013 : ბულგარეთის მართლმადიდებელი ეკლესიის პატრიარქად მიტროპოლიტი ნეოფიტი აირჩიეს. 2022 : რუსეთი უკრაინაში შეიჭრა. 1304 : იბნ ბატუტა — არაბი მოგზაური და ვაჭარი. 1500 : კარლ V — საღვთო რომის იმპერიის იმპერატორი (1519–1556) 1536 : კლემენტ VIII — რომის პაპი (1592–1605) 1645 : ფერენც I რაკოცი — უნგრელი არისტოკრატი 1831 : ლეო ფონ კაპრივი — გერმანელი სამხედრო და სახელმწიფო მოღვაწე 1836 : უინზლოუ ჰომერი — ამერიკელი ფერმწერი და გრაფიკოსი. 1837 : როსალია დე კასტრო — გალისიელი მწერალი და პოეტი. 1843 : თეოფილუ ბრაგა — პორტუგალიელი მწერალი 1845 : პავლე კოსტიჩევი — რუსი მეცნიერი 1852 : ჯორჯ მური — ირლანდიელი მწერალი. 1873 : მიხეილ სუმგინი — საბჭოთა მეცნიერი. 1874 : ანა თულაშვილი — ქართული საფორტეპიანო სკოლის ერთ-ერთი ფუძემდებელი. 1881 : აბდულა თალიბზადე — აზერბაიჯანელი მწერალი. 1912 : ირჟი ტრნკა — ჩეხი მხატვარი 1927 : ემანუელ რივა — ფრანგი მსახიობი. 1934 : ბინგუ ვა მუთარიკა — მალავის პოლიტიკური მოღვაწე. 1943 : ლუიჯი მერონი — იტალიელი ფეხბურთელი 1945 : გაიოზი (კერატიშვილი) — ქართველი საეკლესიო მოღვაწე 1948 : ლუის გალვანი — არგენტინელი ფეხბურთელი. 1951 : ლაიმდოტა სტრაუიუმა — ლატვიის პოლიტიკური მოღვაწე. 1952 : თათული დოლიძე — ქართველი მსახიობი. 1955 : ალენ პროსტი — ფრანგი ფორმულა 1-ის მრბოლელი 1955 : სტივ ჯობსი — ამერიკელი მრეწველი, ეპლ კომპიუტერის ერთ-ერთი დამაარსებელი 1961 : ზურაბ ვადაჭკორია — ქართველი ილუზიონისტი 1961 : ერნა სულბერგი — ნორვეგიელი პოლიტიკოსი და საზოგადო მოღვაწე 1966 : მილენა სლავოვა — ბულგარელი როკ მომღერალი 1975 : გიორგი სანაია — ქართველი ტელეჟურნალისტი. 1976 : იუვალ ნოე ჰარარი — ებრაელი ისტორიკოსი. 1981 : ლეიტონ ჰიუიტი — ავსტრალიელი ყოფილი პროფესიონალი ჩოგბურთელი 1985 : უილიამ კვისტი — დანიელი ფეხბურთელი 1991 : ემილი დიდონატო — ამერიკელი მოდელი. 1992 : ლევან კუხალეიშვილი — ქართველი ფეხბურთელი 1997 : რეი მანაი — ალბანელი ფეხბურთელი 1810 : კავენდიში, ჰენრი — ინგლისელი ფიზიკოსი და ქიმიკოსი 1815 : ფულტონი, რობერტ — ამერიკელი ინჟინერი და გამომგონებელი 1856 : ლობაჩევსკი, ნიკოლოზ — რუსი მათემატიკოსი 1975 : ბულგანინი, ნიკოლოზ — სსრკ-ის პრემიერ-მინისტრი 2001 : შანონი, კლოდ — ფრანგი მათემატიკოსი მართლმადიდებელი ეკლესია აღნიშნავს შემდეგი წმინდანების ხსენების დღეს: ვლასი სებასტიელი დედოფალი თეოდორა – ხატთა თაყვანისცემის აღმდგენელი აგრეთვე: ესტონეთი : დამოუკიდებლობის დღე მექსიკა : დროშის დღე სხვა თვეები:
ევკლიდე

ევკლიდე ალექსანდრიელი (ბერძნ.: Εὐκλείδης) (დაახ. ძვ. წ. 325—265) — ელინიზმის ეპოქის მათემატიკოსი ალექსანდრიიდან, ეგვიპტე; ცხოვრობდა პტოლემე I-ის მეფობის ხანაში (ძვ. წ. 323—283). ხშირად მოიაზრება, როგორც „გეომეტრიის მამა“. მისი ყველაზე მთავარი ნაშრომია „საწყისები“, რომელიც ერთ-ერთ ყველაზე წარმატებულ სახელმძღვანელოდ ითვლება მათემატიკის ისტორიაში. ამ თხზულებაში მან შეაჯამა ძველი ბერძნული მათემატიკის განვითარების ადრინდელ პერიოდში მიღებული შედეგები და საფუძველი ჩაუყარა მათემატიკის შემდგომ განვითარებას. ეს ნაშრომი შეიცავს პლანიმეტრიის, სტერეომეტრიის და რიცხვთა თეორიის მრავალ საკითხს. მასში გეომეტრიულ ფიგურათა თვისებები განსაზღვრულია ხუთი აქსიომით, რამაც საფუძველი ჩაუყარა მათემატიკის აქსიომატიზაციას. ევკლიდეს ეკუთვნის ნაშრომები პერსპექტივებზე, კონუსურ კვეთებზე, სფერულ გეომეტრიასა და შესაძლოა მეორე რიგის ზედაპირებზე. მისი დაბადების წლის ან ადგილის ან თუნდაც გარდაცვალების პირობების განსაზღვრა ვერ მოხერხდა. DeLacy, Estelle Allen (1963). Euclid and Geometry. New York: Franklin Watts.  Knorr, Wilbur Richard (1975). The Evolution of the Euclidean Elements: A Study of the Theory of Incommensurable Magnitudes and Its Significance for Early Greek Geometry. Dordrecht, Holland: D. Reidel. ISBN 90-277-0509-7.  Mueller, Ian (1981). Philosophy of Mathematics and Deductive Structure in Euclid's Elements. Cambridge, MA: MIT Press. ISBN 0-262-13163-3.  Reid, Constance (1963). A Long Way from Euclid. New York: Crowell.  Szabó, Árpád (1978). The Beginnings of Greek Mathematics, A.M. Ungar, trans, Dordrecht, Holland: D. Reidel. ISBN 90-277-0819-3.
531

ვიკისაწყობში არის გვერდი თემაზე: 531 531 (ხუთას ოცდათერთმეტი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის VI საუკუნის მე-4 დეკადის 1-ლი წელი. სპარსეთის ტახტზე ავიდა ხოსრო I სამშვიდობო მოლაპარაკება დაიწყო ბიზანტიასა და სპარსეთს შორის მთავარი სტატია: კატეგორია:დაბადებული 531. მთავარი სტატია: კატეგორია:გარდაცვლილი 531. 13 სექტემბერი: კავად I — სასანიდური ირანის შაჰინშაჰი (დ. 473) ამალარიხი — ვესტგუთების მეფე (დ. 502) კეიტაი — იაპონიის იმპერატორი (დ. 450)
532

ვიკისაწყობში არის გვერდი თემაზე: 532 532 (ხუთას ოცდათორმეტი) წელი — იულიუსის კალენდრის ნაკიანი წელიწადი, რომლის პირველი დღეა ხუთშაბათი. ეს წელი არის VI საუკუნის მე-4 დეკადის მე-2 წელი. ბიზანტიის იმპერიასა და სასანიდურ ირანს შორის დაიდო „საუკუნო ზავი“ მთავარი სტატია: კატეგორია:დაბადებული 532. დოდო გარეჯელი — დავით გარეჯელის უახლოესი მოწაფე (გ. 623) მთავარი სტატია: კატეგორია:გარდაცვლილი 532. 17 ოქტომბერი:ბონიფაციუს II — რომის პაპი (დ. უცნობია) 5 დეკემბერი: საბა განწმენდილი — V–VI საუკუნეებში მოღვაწე წმინდანად წოდებული ქრისტიანი მეუდაბნოე მამა (დ. 439)
რადიო თავისუფალი ევროპა/რადიო თავისუფლება

რადიო თავისუფალი ევროპა/რადიო თავისუფლება (ინგლ. Radio Free Europe/Radio Liberty (RFE/RL)) — აშშ-ის კონგრესის მიერ დაარსებული და დაფინანსებული რადიოსადგური, რომელიც მაუწყებლობს ევროპის, ცენტრალური აზიისა და ახლო აღმოსავლეთის ქვეყნებში. რადიო თავისუფალი ევროპა/რადიო თავისუფლება გადასცემს ახალ ამბებსა და ანალიტიკურ გადაცემებს იმ ქვეყნებში, სადაც „ინფორმაციის მიღების თავისუფლება სრულად არაა უზრუნველყოფილი, ან შეზღუდულია მთავრობის მიერ“. რადიოსადგური დაარსდა 1949 წელს, როგორც ანტი-კომუნისტური ინფორმაციის წყარო ცივი ომის დროს. მისი სათავო ოფისი ქალაქ მიუნხენში მდებარეობდა 1949-1995 წლებში, 1995 წლის შემდეგ კი იგი პრაღაშია განთავსებული. ცივი ომის დასრულების შემდეგ ევროპაში მაუწყებლობის მასშტაბები საგრძნობლად შემცირდა, სანაცვლოდ კი ახლო აღმოსავლეთი იქცა რადიოსადგურის უპირატეს ზონად. პრაღის სათავო ოფისის გარდა, „რადიო თავისუფლებას“ გააჩნია 20 ადგილობრივი ოფისი სამაუწყებლო რეგიონის ქვეყნებში და კორპორაციული შტაბ-ბინა ქალაქ ვაშინგტონში. მაუწყებლობა ხორციელდება 28 ენაზე 21 ქვეყანაში, მათ შორის რუსეთში, ირანში, ავღანეთსა და პაკისტანში. რადიო თავისუფლების ქართული სამსახურის პირველი გადაცემა ეთერში 1953 წლის 3 მარტს გადაიცა. რადიო თავისუფალი ევროპა/რადიო თავისუფლება, ოფიციალური საიტი. რადიო თავისუფლება ქართულ ენაზე. ↑ RFE/RL-ს შესახებ - ხშირად დასმული კითხვები. დაარქივებულია ორიგინალიდან — 2015-03-25. ციტირების თარიღი: 2010-07-05. ↑ RFE/RL-ს სამაუწყებლო არეალი ↑ რადიო თავისუფლების რუსული სამსახური მე-60 წლისთავს აღნიშნავს. „რადიო თავისუფლება“.
533

ვიკისაწყობში არის გვერდი თემაზე: 533 533 (ხუთას ოცდაცამეტი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის VI საუკუნის მე-4 დეკადის მე-3 წელი. ველისარიუსი მიემართება აფრიკაში მართლმადიდებელი მოსახლეობის „არიანული ტყვეობისაგან“ გამოხსნის მიზნით. მთავარი სტატია: კატეგორია:დაბადებული 533. მთავარი სტატია: კატეგორია:გარდაცვლილი 533. ჰილდერიხი — ვანდალების მეფე (დ. დაახლ. 460)